b'\n_START_ARTICLE_\nRichard al III-lea de Capua\n_START_PARAGRAPH_\nRichard al III-lea (d. 10 iunie 1120), membru al familiei normande Drengot, a fost pentru scurt\xc4\x83 vreme conte de Aversa \xc8\x99i principe de Capua_NEWLINE_Richard a fost numit principe la 27 mai 1120, fiind unicul fiu \xc8\x99i mo\xc8\x99tenitor al lui Robert I de Capua. El era minor atunci c\xc3\xa2nd tat\xc4\x83l s\xc4\x83u a murit, drept pentru care a fost pus sub regen\xc8\x9ba unchiului s\xc4\x83u, Iordan. Richard a murit la numai c\xc3\xa2teva zile \xc8\x99i, cu toate c\xc4\x83 niciunul dintre cronicarii contemporani nu \xc3\xael \xc3\xaenvinov\xc4\x83\xc8\x9be\xc8\x99te pe Iordan, unii istorici moderni nu au \xc3\xaendoieli c\xc4\x83 acesta din urm\xc4\x83 ar fi fost implicat. Iordan a reu\xc8\x99it ca, lipsit de oponen\xc8\x9bi, s\xc4\x83 ajung\xc4\x83 la puterea tot mai redusului principat de Capua.'